EEG) 
petala normalem directionem | acquirebant, et humiditate superflua charta bibula remota, 
ope novaculae calycis basin ita abscidi, ut sepalorum apices et petala facile removeri 
possent; tunc filamenta reflexa vel in manu vel melius supra laminam vitream in aquae 
guttula cum disco ab ovario solvi. Reiterata hac operatione facile discum integrum cum 
filamentis et antheris, organa ad recognoscendas species gravissima, in lamina vitrea ita 
explicare contigit, ut de corum structura nulla dubitatio relinqueretur. 
Filamentorum basis eorumque insertio in disco praestantissimos et constantes cha- 
raceteres praebet. Contra vero filamentorum longitudo variat in una eademque specie, 
ut in T. Chinensi, Pallasii, aliis, et raro tantum diversitates evidentiores inter signa 
adjuvantia numerandae sunt. 
Antherarum forma in universum satis constans; sunt enim antherae saepius, nec 
tamen semper, obliquae; tum vel obtusae, imo in apice emarginatae observantur, vel in 
mucronulum vel apiculum magis minusve productae. Antherae eximie apiculatae et om- 
nino obtusae simul in eadem specie nunquam occurrunt; sunt vero nonnullae species ut 
T. Gallica, quarum altera varietas fere omnino obtusas, altera contra antheras minute 
apiculatas ostendit. Tantum in duabus speciebus: T. dioica et usneoide antheras in 
omnibus floribus unius caulis abortivas observavi, ceterae omnes semper habent flores 
hermaphroditos. 
Staminum numerus, quamvis in universum characteristicus, tamen, ut jam supra 
monii, variat. In nonnullis speciebus stamina supernumeraria singula vel gemina vel 
etiam terna, tunc plerumque ceteris tenuiora et breviora, vel characterem specificum fa- 
ciunt, ut in T. Hampeana; vel in varietate constantia observantur, ut in T. hispidae 
var. pleiandra; in aliis, fortasse in omnibus, quamvis rarius et quasi fortuitu in singulis 
floribus occurrunt. 
Characteres gravissimos, et quantum sciam minime variabiles, offerunt ovarii stylo- 
rumque forma et dimensiones relativae. Sie v.c. jam ex uno ovario recognoscitur T. 
elongata, T. Africana, pluresque aliae species.  Differentiae vero harum partium 
tam exiguarum haud facile verbis exprimuntur, nec nisi accuratissimae mensurae criterio 
inserviunt. Id tamen semper respicies, necesse est, longitudinem partium relativam aetate 
et evolutionis gradu provectiore mutari. Ubi de longitudine harum partium in descrip- 
tionibus sermo erit, semper me ovarium et stylos in ipsa anthesi mensum esse, intelliges. 
Capsulae denique forma et dimensiones signa characteristica optima sunt, etiam in 
Tamaricibus pleiandris, in quibus cl. Ehrenberg, distinctissimam T. macrocar- 
dam cum formis T. passerinoidis confundens, dimensiones fructus variare putabat. — At 
dolendum, quod plurima specimina in collectionibus asservata fructu carere solent. 
